Държавен вестник, бр. 81, 2012 г., стр. 53

БРОЙ  81	
Д Ъ Р Ж А В Е Н  В Е С Т Н И К 	
СТР.  53  
НАРЕДБА
за реда, начина и компетентните органи за 
установяване на критичните инфраструктури 
и обектите им и оценка на риска за тях
Раздел І 
Общи положения
Чл. 1. (1) С наредбата се определят редът, 
начинът и компетентните органи за установяване 
на критичните инфраструктури и обектите им в 
Република България и за оценка на риска за тях. 
(2) Установяването на критичните инфра-
структури и обектите им и оценката на риска 
за тях се извършват с цел намаляване на риска 
от бедствия и защита на населението. 
Чл. 2. (1) Наредбата се прилага за секторите 
по приложение № 1.
(2) Един обект може да се отнася към кри-
тичната инфраструктура на един или повече 
сектори. 
Чл. 3. При извършване на дейности по на-
редбата, свързани с достъп до класифицирана 
информация, се прилагат изискванията на Зако-
на за защита на класифицираната информация. 
Раздел ІІ 
Ред, начин и компетентни органи за уста-
новяване на критичните инфраструктури и 
обектите им
Чл. 4. (1) Координацията на дейностите по 
установяване на критичните инфраструктури и 
обектите им се осъществява от министъра на 
вътрешните работи. 
(2) Установяването на критичните инфра-
структури и обектите им се извършва от ком-
петентните министри или от органите по чл. 19, 
ал. 4 от Закона за администрацията. 
Чл. 5. (1) Органите по чл. 4, ал. 2 със за-
поведи създават постояннодействащи работни 
групи, които ги подпомагат при установяването 
на критичните инфраструктури и обектите им. 
(2) Работните групи по ал. 1:
1. разработват правила за установяване на 
критичните инфраструктури и обектите им в 
съответния сектор, които се утвърждават от 
органите по чл. 4, ал. 2;
2. предлагат на органите по чл. 4, ал. 2 
потенциални критични инфраструктури;
3. изготвят списък на установените критични 
инфраструктури и обектите им и го предлагат 
за утвърждаване на органите по чл. 4, ал. 2. 
Чл. 6. (1) Областните управители: 
1. събират и обобщават необходимата ин-
формация за потенциалните критични инфра-
структури и обектите им на територията на 
областта; 
2. предоставят необходимата информация 
на органите по чл. 4, ал. 2. 
(2) Кметовете на общини събират необходи-
мата информация и я предоставят на областните 
управители. 
(3) Информацията по ал. 1 се събира чрез: 
1. оглед на място;
2. изискване на данни от физическите лица, 
едноличните търговци или юридическите лица, 
притежаващи и/или експлоатиращи потенци-
ални критични инфраструктури и обектите им;
3. изискване на данни от планове на обек-
тите по чл. 35 и 36 от Закона за защита при 
бедствия, плановете за защита при бедствия 
на общините, категоризирането на населените 
места в зависимост от броя на потенциално 
засегнатото население съгласно Закона за 
защита при бедствия, ежегодните доклади за 
дейността по защита при бедствия и др. 
(4) Органите по чл. 4, ал. 2 могат да изис-
кат директно необходимата им информация 
от физическите лица, едноличните търговци 
или юридическите лица, притежаващи и/или 
експлоатиращи потенциални критични инфра-
структури и обектите им.
Чл. 7. (1) При установяването на критични-
те инфраструктури и обектите им се прилагат 
следните критерии:
1. потенциален брой пострадали – оценява 
се потенциалният брой на загиналите и/или 
ранените;
2. потенциални икономически последи-
ци – оценява се значимостта на икономическите 
загуби и/или влошеното качество на продукти 
или услуги, включително възможните последици 
за околната среда;
3. потенциални обществени последици – оце-
няват се последиците за общественото доверие, 
физическото страдание и нарушаването на 
ежедневния живот, включително загубата на 
основни услуги.
(2) Праговите стойности на критериите по 
ал. 1 се определят от органите по чл. 4, ал. 2 
след съгласуване с министъра на вътрешните 
работи. 
Чл. 8. Установяването на критичните инфра-
структури и обектите им се извършва съгласно 
приложение № 2.
Чл. 9. (1) Списъкът по чл. 5, ал. 2, т. 3 се 
утвърждава от органа по чл. 4, ал. 2 след съ-
гласуване с министъра на вътрешните работи 
и с председателя на Държавна агенция „На-
ционална сигурност“. 
(2) Министърът на вътрешните работи може 
да препоръча на съответния орган по чл. 4, 
ал. 2 разглеждането на потенциални критични 
инфраструктури и обектите им с цел установя-
ването им като такива. 
Чл. 10. В едномесечен срок от утвържда-
ването на списъка на установените критични 
инфраструктури и обектите им органът по чл. 4, 
ал. 2 уведомява собствениците/операторите на 
критични инфраструктури, както и съответните 
областни управители и кметове на общини за 
установяването им.